
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.249/2000 privind constituirea şi utilizarea Fondului special pentru produse petroliere.

La întocmirea raportului comisia a avut în vedere următoarele avize:



- Comisia pentru buget, finanţe şi bănci;



- Comisia juridică, de disciplină şi imunităţi;



- Consiliul Legislativ.



Prezentul Raport înlocuieşte raportul înaintat de comisie în data de 15.02.2001.



PREŞEDINTE,                                           SECRETAR,

                      István Antal                                              Aurelia Vasile          

Prezentul Raport înlocuieşte raportul 

înaintat de comisie în data de 15.02.2001.

RAPORT

la proiectul de Lege pentru aprobarea Ordonanţei de urgenţă a Guvernului nr.249/2000 privind constituirea şi utilizarea Fondului special pentru produse petroliere



Cu adresa nr.663 din 8 ianuarie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii, cu dezbaterea şi avizarea în fond a proiectului de Lege pentru aprobarea Ordonanţei de urgenţă a Guvernului nr.249/2000 privind constituirea şi utilizarea Fondului special pentru produse petroliere. 



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examniat proiectul de lege sus-menţionat, în şedinţele din data de 14.02.2001, 28.02.2001 şi 06.03.2001, având în vedere şi avizele favorabile primite de la Comisia juridică, de disciplină şi imunităţi, Comisia pentru buget, finanţe şi bănci şi Consiliul Legislativ şi punctul de vedere favorabil al Guvernului, şi au hotărât să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.249/2000 privind constituirea şi utilizarea Fondului special pentru produse petroliere cu amendamente admise prevăzute în Anexa 1 şi amendamente respinse prevăzute în Anexa 2 împreună cu un raport de motivare a respingerii înaintat de domnul deputat Dumitru Chiriţă.

Amendamentele propuse au ca scop precizarea că sursa de finanţare a fondului se referă numai la produsele livrate pe piaţa internă, precum şi a faptului că sumele datorate sunt consolidate în valută, iar recuperarea acestora trebuie să se realizeze până la nivelul sumei de 643.384 mii de dolari SUA.



Prin obiectul de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Dr.Maria Cristina Bălănescu

